Iar inițierea înseamnă: „părăsirea lumii aparențelor, regăsirea valorilor prime pentru împlinirea metamorfozei interioare.“ (p. 45) Altfel spus, cine citește saga lui Apuleius spre a o gusta estetic ratează întîlnirea cu textul, întrucît rostul ei nu e de a fi citită literar, ca o bucată reușită stilistic, ci de a fi parcursă în cheie simbolică în vederea unei schimbări lăuntrice.